Diari Oficial de la Generalitat Valenciana


Sumari del DOGV 8291, del 10-05-2018 (2018/3878)

RESOLUCIÓ de 12 d'abril de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de la via pecuària Canyada Reial del Barranc del Querenet des de l'encreuament amb el riu Amadòrio fins a l'encreuament amb la via pecuària Assagador de la Corona al terme municipal d'Orxeta.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8291

Data del DOGV
:   10-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3878


Data del document
:   12-04-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 12 d'abril de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de la via pecuària Canyada Reial del Barranc del Querenet des de l'encreuament amb el riu Amadòrio fins a l'encreuament amb la via pecuària Assagador de la Corona al terme municipal d'Orxeta. [2018/3878]  
  
Antecedents de fet  
1. La classificació de les vies pecuàries del terme municipal d'Orxeta va ser aprovada per l'Ordre Ministerial de 31 d'octubre de 1960, publicada en el Boletín Oficial del Estado número 272, de 12 de novembre de 1960, i en el Butlletí Oficial de la Província d'Alacant número 270, de 30 de novembre de 1960. En aquesta s'assigna a la Canyada Reial del Barranc del Querenet una amplària legal de 75 metres i una longitud aproximada de 10.000 metres.  
2. En data 20 de maig de 2015, la cap del Servei Territorial de Medi Ambient d'Alacant rep una nota interna del cap del Servei Territorial d'Urbanisme, mitjançant la qual trasllada l'escrit de l'Ajuntament d'Orxeta, en el qual sol·liciten la delimitació de la via pecuària Canyada Reial del Barranc del Querenet, afectada per l'homologació i pla parcial del sector 3, El Collao.  
3. En data 18 d'abril de 2016, i després d'haver acceptat l'Ajuntament el pressupost remés respecte de les despeses de la delimitació parcial, s'elabora un informe de viabilitat de la delimitació parcial de la Canyada Reial del Barranc del Querenet des de l'encreuament d'aquesta amb el riu Amadòrio fins a l'encreuament amb la via pecuària Assagador de la Corona al municipi d'Orxeta, província d'Alacant, amb una longitud aproximada a delimitar de 1.190 metres.  
4. En data 19 d'abril de 2016, l'instructor redacta l'informe proposta d'inici de l'expedient, en el qual conclou: «Una vegada elaborat l'informe de viabilitat, es proposa que es remeta a la Direcció General de Medi Natural i d'Avaluació Ambiental perquè, d'acord amb l'establit en la legislació vigent, es tramite l'acord d'inici, si escau, de l'expedient de delimitació parcial de la Canyada Reial del Barranc del Querenet, segons queda descrit en la documentació i els plànols que figuren en l'expedient».  
5. En data 15 de setembre de 2016, la Direcció General de Medi Natural i d'Avaluació Ambiental, a proposta de la Direcció Territorial d'Alacant, resol autoritzar l'inici de l'expedient de delimitació parcial de la via pecuària Canyada Reial del Barranc del Querenet des de l'encreuament d'aquesta amb el riu Amadòrio fins a l'encreuament amb la via pecuària Assagador de la Corona al municipi d'Orxeta, província d'Alacant, amb una longitud aproximada a delimitar de 1.190 metres, a fi de definir els seus límits, de conformitat amb allò establit en l'acte de classificació i amb subjecció a la legislació vigent.  
6. L'inici de les operacions de delimitació es publica en el DOGV número 7791 el dia 2 de febrer de 2017, indicant-hi la data, l'hora i el lloc d'inici. A més, aquest acte ha sigut objecte de notificació a tots els interessats, així com de publicació edictal, i s'ha exposat al tauler d'anuncis de l'Ajuntament d'Orxeta durant un període d'un mes. Als titulars de parcel·les afectades que tenien un domicili conegut, se'ls va notificar personalment, i també als organismes i col·lectius interessats. De la mateixa manera, s'han exposat mitjançant un edicte, en els respectius ajuntaments, aquelles notificacions que han resultat infructuoses, i s'han publicat en el BOE número 55 de data 6 de març de 2017.  
  
Posteriorment, l'Ajuntament d'Orxeta va presentar un escrit referent a la compareixença d'un pràctic conegut pel dit ajuntament com un expert en la matèria, atés que durant anys va realitzar labors de pasturatge a Orxeta.  
El pràctic indica que el traçat de la Canyada Reial del Barranc del Querenet en el tram de delimitació, anava des del llit del riu Amadòrio fins al vessant del paratge denominat El Collao, sense envair terreny del que hui ocupa la denominada urbanització El Collao, amb la qual confronta en el seu límit oest. A la compareixença a l'Ajuntament va adjuntar el plànol on, segons ell, està grafiat el traçat.  
De tot això, l'instructor considera que l'escrit i el plànol presentats pel pràctic del lloc, atesa la rellevància d'això aportat, motiva la necessitat d'un segon acte de fitació.  
7. La continuació de les operacions de delimitació mitjançant un segon acte de fitació, es publica en el DOGV número 8067, el dia 21 de juny de 2017, indicant-hi la data, l'hora i el lloc de l'acte. A més, aquest acte ha sigut objecte de notificació a tots els interessats, així com de publicació edictal, i s'exposa al tauler d'anuncis de l'Ajuntament d'Orxeta durant un període d'un mes. Als titulars de parcel·les afectades que tenien un domicili conegut, se'ls va notificar personalment, i també als organismes i col·lectius interessats. De la mateixa manera, s'han exposat mitjançant un edicte en els respectius ajuntaments aquelles notificacions que han resultat infructuoses.  
8. Finalitzades aquestes operacions, va ser formulada per l'instructor la proposició de delimitació, l'exposició al públic de la qual va ser anunciada en el DOGV número 9132, de 21 de setembre de 2017, i es va establir el termini d'un mes des de la publicació perquè els interessats pogueren interposar-hi les al·legacions o reclamacions oportunes. A més, aquesta exposició pública ha sigut objecte de publicació edictal, i s'ha exposat al tauler d'anuncis de l'Ajuntament d'Orxeta durant un període d'un mes.  
Així mateix, es va complir el tràmit d'audiència establit en l'article 84 de la Llei 30/199, de 26 de novembre, de règim jurídic de les administracions públiques i del procediment administratiu comú, informant tots aquells confrontants i ocupants de les vies pecuàries de l'exposició al públic de l'expedient indicat, i se'ls va atorgar un termini de quinze dies per a al·legar i presentar tots els documents i justificants que consideraren pertinents. De la mateixa manera, s'han exposat mitjançant un edicte en els respectius ajuntaments aquelles notificacions que han resultat infructuoses i s'han publicat en el BOE número 243, de 9 d'octubre de 2017.  
9. Una vegada finalitzat el termini d'exposició pública i el tràmit d'audiència, la Diputació d'Alacant va remetre un informe tècnic on manifesta que no troba afecció als seus interessos per aquest expedient de delimitació. Així mateix, no s'hi han presentat al·legacions segons queda acreditat en el certificat de data 4 de desembre de 2017, expedit per la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural.  
10. Amb data de registre d'entrada de 15 de desembre de 2017, té entrada en la Direcció Territorial d'Alacant, un escrit d'al·legacions extemporani.  
11. En data 19 de desembre, l'instructor de l'expedient, sobre la base dels antecedents exposats i de la legislació vigent, emet un informe favorable de l'aprovació de la delimitació parcial de la via pecuària Canyada Reial del Barranc del Querenet, des de l'encreuament amb el riu Amadòrio fins a l'encreuament amb la via pecuària Assagador de la Corona al terme municipal d'Orxeta, d'acord amb la proposició de delimitació i els plànols que consten en l'expedient.  
12. En data 21 de desembre, la directora territorial d'Alacant d'aquesta conselleria proposa aprovar la delimitació parcial de la via pecuària Canyada Reial del Barranc del Querenet, desde l'encreuament amb el riu Amadòrio fins a l'encreuament amb la via pecuària Assagador de la Corona al terme municipal d'Orxeta, d'acord amb la proposició de delimitació i els plànols que consten en l'expedient.  
13. En data 19 de gener de 2018, el cap del Servei d'Ordenació i Gestió Forestal emet un informe favorable de l'aprovació de la delimitació parcial d'acord amb la proposta de la directora territorial d'Alacant, després de l'informe previ del tècnic del Servei d'Ordenació i Gestió Forestal.  
14. En data 23 de gener de 2018, el director general de Medi Natural i d'Avaluació Ambiental proposa aprovar la delimitació parcial de la via pecuària Canyada Reial del Barranc del Querenet, des de l'encreuament amb el riu Amadòrio fins a l'encreuament amb la via pecuària Assagador de la Corona al terme municipal d'Orxeta, d'acord amb la proposició de delimitació i els plànols que consten en l'expedient.  
15. En data 12 de març de 2018, l'Advocacia de la Generalitat redacta un informe jurídic favorable a la proposta de resolució de la delimitació parcial.  
  
Fonaments de dret  
Primer. La classificació de les vies pecuàries del terme municipal d'Orxeta va ser aprovada per l'Ordre ministerial de 31 d'octubre de 1960, publicada en el Boletín Oficial del Estado de 12 de novembre de 1960 i en el Butlletí Oficial de la Província d'Alacant número 270, de 30 de novembre de 1960. Segons el projecte de classificació aprovat, la Canyada Reial del Barranc del Querenet té una amplària legal de 75,22 metres.  
Segon. Competeix a la Conselleria d'Agricultura, Medi Ambient, Canvi Climàtic i Desenvolupament Rural la resolució del present expedient, en virtut del que s'ha establit en l'article 22.8 de la Llei 14/2003, de 10 d'abril, de patrimoni de la Generalitat Valenciana, i en el Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat.  
Tercer. El present acte administratiu es regeix per allò que es disposa en la Llei 30/199, de 26 de novembre, de règim jurídic de les administracions públiques i del procediment administratiu comú; la Llei 14/2003, de 10 d'abril, de patrimoni de la Generalitat; el Decret 7/2015, de 29 de juny, del president de la Generalitat, pel qual es determinen les conselleries en què s'organitza l'administració de la Generalitat, i en la Instrucció de 13 de gener de 2012, de la Direcció General de Medi Natural, sobre vies pecuàries, i tota altra normativa aplicable al cas.  
  
Quart. L'article 8.1 de la Llei 3/1995, de 23 de març, de vies pecuàries, defineix la delimitació com «l'acte administratiu pel qual es defineixen els límits de les vies pecuàries de conformitat amb allò establit en l'acte de classificació», mentre que el 7 defineix l'acte de classificació com «l'acte administratiu de caràcter declaratiu en virtut del qual es determinen l'existència, l'amplària, el traçat i altres característiques físiques generals de cada via pecuària».  
Cinqué. L'article 14 de la Llei 3/2014, d'11 de juliol, de la Generalitat, de vies pecuàries, de la Generalitat Valenciana, defineix la delimitació i en regula el procediment per a la tramitació.  
  
Vistes la Llei 3/1995, de 23 de març, de vies pecuàries; la Llei 3/2014, d'11 de juliol, de la Generalitat, de vies pecuàries, de la Generalitat Valenciana; la Llei 30/1992, de 26 de novembre, de 26 de novembre, de règim jurídic de les administracions públiques i del procediment administratiu comú; la Llei 14/2003, de 10 d'abril, de patrimoni de la Generalitat Valenciana; la Llei 33/2003, de 3 de novembre, del patrimoni de les administracions públiques i altres disposicions concordants, resolc:  
  
Primer  
Aprovar la delimitació parcial de la via pecuària Canyada Reial del Barranc del Querenet, des de l'encreuament amb el riu Amadòrio fins a l'encreuament amb la via pecuària Assagador de la Corona al terme municipal d'Orxeta, d'acord amb la proposició de delimitació i plànols que consten en l'expedient i les característiques dels quals són les següents:  
Denominació: Canyada Reial del Barranc del Querenet.  
Longitud delimitada: 1.177,13 metres.  
Amplària legal: 75 metres.  
Superfície delimitada: 88.285,05 m².  
Nombre d'intrusions: 34.  
Superfície total intrusions: 87.718,46 m².  
  
Segon  
Procedir a la cancel·lació total o parcial de totes les inscripcions registrals que resulten contradictòries amb la delimitació.  
  
Tercer  
Iniciar la pràctica de l'amollonament parcial de la via pecuària Canyada Reial del Barranc del Querenet, des de l'encreuament amb el riu Amadòrio fins a l'encreuament amb la via pecuària Assagador de la Corona al terme municipal d'Orxeta.  
  
Quart  
Traslladar l'ordre aprovatòria a l'administració cadastral, d'acord amb allò establit en l'article 14.c del Reial decret legislatiu 1/2004, de 5 de març, pel qual s'aprova el text refós de la Llei del cadastre immobiliari.  
  
Cinqué  
Elevar la certificació de la delimitació aprovada al registre de la propietat corresponent, a l'efecte de registrar com a domini públic l'àmbit delimitat.  
Aquesta resolució serà notificada per la Direcció Territorial de València als interessats en el present procediment.  
  
Contra aquesta resolució, que posa fi a la via administrativa, es podrà interposar un recurs potestatiu de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes, a comptar des de l'endemà de la recepció de la present notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, explicats des de l'endemà de la notificació o publicació d'aquesta, de conformitat amb el que s'ha previst en els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercitar qualsevol altre recurs que consideren oportú.  
  
València, 12 d'abril de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.